Period: Old Babylonian
Genre: Literary
Transliteration:
<SURFACE>
<unk>...
kur...
{d}utu...
{d}utu...
<unk>...
<unk> <unk>...
...
šul {d}utu <unk> re-ne amar sumun₂-na-ke₄
amar sumun₂-na-ke₄ amar dumu zid-da-ke₄
{d}utu šeš lugal {d}inana-ke₄
en-me-en de₆-de₆ sila sir₂-ra-ke₄
{d}utu kaš mu-un-ŋal₂ e₂ kurun-ka-ke₄
šul {d}utu kaš mu-un-ŋal₂ e₂ kurun-ka-ke₄
šeš-ŋu₁₀ u₃-mu-un ni₂ gur₃-ru kur-še₃ ga-ba-e-da <unk>
u₃-mu-un an-na u₃-mu-un ni₂ gur₃-ru u₃-mu-un kur-še₃ ga-ba-e-da <unk>
kur šim-ma-še₃ kur {ŋiš}erin-na-še₃ kur-še₃
kur {ŋiš}erin-na kur ha-šu-ur₂-ra-še₃ kur-še₃
kur kug-ga kur za-gin₃-na-še₃ kur-še₃
kur gakkul₃-a...
id₂ hal-hal-la a-ki-ta...
šeš-ŋu₁₀ ŋen-a...
šeš-ŋu₁₀ ab-šag₄-ga igi-ŋu₁₀ <unk>...
šeš-ŋu₁₀ munus-e-ne...
{d}utu munus-e-ne...
aŋ₂ munus-e-ne mu mu...nu-zu-ŋen
aŋ₂ munus-e-ne mu dug₄ nu-zu-ŋen
aŋ₂ munus-e-ne še su-ub nu-zu-ŋen
mu dug₄ nu-zu-ŋen še su-ub nu-zu-ŋen
kur-ra a-na mu-un-ma-al a-na ga-gu₇-un-de₃-en
hur-saŋ-ŋa₂ a-na mu-un-ma-al a-na ga-gu₇-un-de₃-en
kur šim-ma-še₃ kur {ŋiš}erin-na-še₃
kur {ŋiš}erin-na kur ha-šu-ur₂-ra-še₃
kur-ra a-na mu-un-ma-al a-na ga-gu₇-un-de₃-en
šim mu-un-gu₇-a-ta {ŋiš}erin mu-un-gu₇-a-ta
šu-ŋu₁₀ šu u₃-bi₂-du₃ e₂-ŋu₁₀-še₃ gi₄-mu
e₂-ŋu₁₀-še₃ gi₄-mu e₂-ŋu₁₀ zabalam{ki}a-ra
ama-ŋu₁₀-še₃ gi₄-mu ama-ŋu₁₀ ga-ša-an-gal-ra
ušbar-ŋu₁₀-še₃ gi₄-mu ga-ša-an-sumun₂-na-ra
e-rib-bi₂-ŋu₁₀ gi₄-mu {d}mu-tin-an-na-ra
šu dili ed₂-da-ke₄ e₂ lu₂ ed₂-da-ke₄
e₂ lu₂ ed₂-da-ke₄ šu dili ed₂-da-ke₄
{d}utu ama-bi-me-en {d}utu a-a-bi-me-en
{d}utu nu-siki-ke₄ {d}utu nu-mu-su-e
{d}utu nu-siki-ke₄ a-a-ni-gin₇ igi-bi ma-ra-pad₃
{d}utu nu-mu-su-e ama-bi-gin₇ šu gi₄-gi₄-bi-me-en
a-lu za-da a-lu <unk>

Cuneiform:
<SURFACE>
<unk>...
𒆳...
𒀭𒌓...
𒀭𒌓...
<unk>...
<unk><unk>...
...
𒂄𒀭𒌓<unk>𒊑𒉈𒀫𒄢𒈾𒆤
𒀫𒄢𒈾𒆤𒀫𒌉𒍣𒁕𒆤
𒀭𒌓𒋀𒈗𒀭𒈹𒆤
𒂗𒈨𒂗𒁺𒁺𒋻𒁍𒊏𒆤
𒀭𒌓𒁉𒈬𒌧𒅅𒂍𒁉𒁷𒅗𒆤
𒂄𒀭𒌓𒁉𒈬𒌧𒅅𒂍𒁉𒁷𒅗𒆤
𒋀𒈬𒅇𒈬𒌧𒉎𒅍𒊒𒆳𒂠𒂵𒁀𒂊𒁕<unk>
𒅇𒈬𒌧𒀭𒈾𒅇𒈬𒌧𒉎𒅍𒊒𒅇𒈬𒌧𒆳𒂠𒂵𒁀𒂊𒁕<unk>
𒆳𒋆𒈠𒂠𒆳𒄑𒂞𒈾𒂠𒆳𒂠
𒆳𒄑𒂞𒈾𒆳𒄩𒋗𒌫𒊏𒂠𒆳𒂠
𒆳𒆬𒂵𒆳𒍝𒆳𒈾𒂠𒆳𒂠
𒆳𒌋𒁴𒀀...
𒀀𒇉𒄬𒄬𒆷𒀀𒆠𒋫...
𒋀𒈬𒁺𒀀...
𒋀𒈬𒀊𒊮𒂵𒅆𒈬<unk>...
𒋀𒈬𒊩𒂊𒉈...
𒀭𒌓𒊩𒂊𒉈...
𒉘𒊩𒂊𒉈𒈬𒈬...𒉡𒍪𒁺
𒉘𒊩𒂊𒉈𒈬𒅗𒉡𒍪𒁺
𒉘𒊩𒂊𒉈𒊺𒋢𒌒𒉡𒍪𒁺
𒈬𒅗𒉡𒍪𒁺𒊺𒋢𒌒𒉡𒍪𒁺
𒆳𒊏𒀀𒈾𒈬𒌧𒈠𒀠𒀀𒈾𒂵𒅥𒌧𒉈𒂗
𒄯𒊕𒂷𒀀𒈾𒈬𒌧𒈠𒀠𒀀𒈾𒂵𒅥𒌧𒉈𒂗
𒆳𒋆𒈠𒂠𒆳𒄑𒂞𒈾𒂠
𒆳𒄑𒂞𒈾𒆳𒄩𒋗𒌫𒊏𒂠
𒆳𒊏𒀀𒈾𒈬𒌧𒈠𒀠𒀀𒈾𒂵𒅥𒌧𒉈𒂗
𒋆𒈬𒌧𒅥𒀀𒋫𒄑𒂞𒈬𒌧𒅥𒀀𒋫
𒋗𒈬𒋗𒅇𒉈𒆕𒂍𒈬𒂠𒄄𒈬
𒂍𒈬𒂠𒄄𒈬𒂍𒈬𒍝𒈽𒀕𒆠𒀀𒊏
𒂼𒈬𒂠𒄄𒈬𒂼𒈬𒂵𒊭𒀭𒃲𒊏
𒌰𒈬𒂠𒄄𒈬𒂵𒊭𒀭𒄢𒈾𒊏
𒂊𒆗𒉈𒈬𒄄𒈬𒀭𒈬𒁷𒀭𒈾𒊏
𒋗𒀸𒌓𒁺𒁕𒆤𒂍𒇽𒌓𒁺𒁕𒆤
𒂍𒇽𒌓𒁺𒁕𒆤𒋗𒀸𒌓𒁺𒁕𒆤
𒀭𒌓𒂼𒁉𒈨𒂗𒀭𒌓𒀀𒀀𒁉𒈨𒂗
𒀭𒌓𒉡𒋠𒆤𒀭𒌓𒉡𒈬𒋢𒂊
𒀭𒌓𒉡𒋠𒆤𒀀𒀀𒉌𒁶𒅆𒁉𒈠𒊏𒅆𒊒
𒀭𒌓𒉡𒈬𒋢𒂊𒂼𒁉𒁶𒋗𒄄𒄄𒁉𒈨𒂗
𒀀𒇻𒍝𒁕𒀀𒇻<unk>